als_Latn dik_Latn tur_Latn
Ahmeti: Mos pjesëmarrja e PDK-së në debate zgjedhore, pranim i dështimeve të qeverisjes së kaluar!
Analisti politik Xhemal Ahmeti mos shkuarjen e PDK-së në debate televizive e konsideron si frikësim të saj nga debatet publike me kundërshtarët politikë.
Sipas Ahmetit mos interesim për debate, koalicioni parazgjedhor PDK-AAK-NISM, ka shprehur ende pa nisur fushata zgjedhore duke arsyetuar atë me kërkesën e Këshillit të Pavarur të Mediave, se nuk lejohen debatet zgjedhore para nisjes së fushatës,
“PDK por edhe Koalicioni PAN në përgjithësi shihet se nuk janë gjithë të interesuar për debate televizive. Qysh në start ata ikën nga debati, duke u arsyetuar me një kërkesë joserioze nga ana e KPM-së. Nuk besoj se e kanë më shumë nga frika se s’janë oratorë të zgjuar, ngase kanë të tillë në parti” u shpreh Ahmeti për Gazeta Blic.
Refuzimin e PDK-së, analisti Ahmeti e ndërlidhë edhe me qeverisjen e kaluar e cila drejtohej nga koalicioni PDK-LDK, gjë që sipas tij me mos shfajqe në debate po përpiqen t’i fshehin dështimet e qeverisë.
“Ky refuzim i debatimit për analistin është edhe një lloj pranimi se qeverisja në të kaluarën nuk ishte gjithaq e dinjitetshme siç e vetë-glorifikonin deri dje”, tha ai.
Ndërkaq duke komentuar mos pjesëmarrjen e PDK-së në debatin zgjedhor tek Jeta Xharra, Ahmeti vlerëson se atij ai më tepër është refuzim estetik, pasi që sipas tij, ky debat zgjedhor “nuk është debat i kulturës politike, por i ulërimave, banalishtes në gjuhë e formë komunikimi dhe jo vetëm emisionin por edhe partitë t’i bën si ata gladiatorët e parodizuar të kohës pararomake. Formati është jo i debatimit dhe polemikës por i stilit “Kush fitoj ne qeshjen e politikës së jashtme në DebatinPërnime është vetë-tallje”
Kujtojmë që ditë më parë edhe kandidati i koalicionit PAN, Ramush Haradinaj ka refuzuar të merr pjesë në debate televizive sepse sipas tij kandidat tjerë për kryeministër të Kosovës nuk janë të nivelit të cilit Haradinaj i përket.
Zgjedhjet e parakohshme institucionale janë përcaktuar të mbahen më 11 qershor. Në garë në këto zgjedhje janë gjithsej 26 subjekte politike nga to mbi 530 kandidatë për deputetë të Kuvendit të Kosovës. /Gazeta Blic/
als_Latn als_Latn als_Latn als_Latn als_Latn als_Latn als_Latn als_Latn als_Latn